Parlamentsvalget i Italia 1992

Parlamentsvalget i Italia 1992 fant sted den 5. april 1992.

Valget i 1992 var det første som fant sted etter at Partito Comunista Italiano (PCI) oppløste seg selv og dannet Partito Democratico della Sinistra (PDS), i den hensikt å nærme seg europeisk sosialisme. En minoritet ønsket ikke å forkaste den kommunistiske ideologien og dannet Rifondazione Comunista (PRC). Sammenlagt fikk de to partiene imidlertid 4% mindre enn det allerede svekkede PCI hadde fått valget i 1987.

Et annet trekk ved valget var den sterke framgangen for Lega Nord, et parti dannet som en føderasjon av flere mindre regionale partier, der Lega Lombarda og Liga Veneta var de viktigste. Valget i 1992 var den første bekreftelsen på at Lega Nord var en maktfaktor en måtte regne med. Mens Lega Nord var en reaksjon mot korrupsjonen, var La Rete en reaksjon mot den organiserte kriminalitetens innflytelse i politikken. 1992-valget førte til den største endringen i det partipolitiske landskapet siden den andre verdenskrig. De tradisjonelle partiene og opposisjonen på venstresiden mistet sammenlagt 10,8 % av velgerne. De tre største partiene gikk tilbake fra samlet 75,2 % av stemmene i 1987 til 59,4 % i 1992. Endringene som fant sted ved valget i 1992 skulle imidlertid vise seg å være små sammenlignet med de endringene som skulle finne sted ved valget i 1994. Som et resultat av operasjon rene hender ble det avslørt omfattende korrupsjon. Disse avsløringene kom til å føre til at de fleste av de partiene som hadde dominert italienske regjeringer siden andre verdenskrig gikk i oppløsning og forsvant, noe som åpnet opp for nye partidannelser. Endringene som skulle finne sted har vært så omfattende at man har omtalt den følgende perioden som “den andre republikk”, i motsetning til den foregående perioden, som blir omtalt som “den første republikk” (til tross for at det ikke har funnet sted noen omfattende konstitusjonelle endringer).

Resultater
Italias deputertkammer
PartiStemmerStemmer i %Mandater Democrazia Cristiana (DC)11.640.26529,66206 Partito Democratico della Sinistra (PDS)6.321.08416,11107 Partito Socialista Italiano (PSI)5.343.93013,6292 Lega Nord (LN)3.396.0128,6555 Partito della Rifondazione Comunista (PRC)2.204.6415,6235 Movimento Sociale Italiano – Destra Nazionale (MSI-DN)2.107.0375,3734 Partito Repubblicano Italiano (PRI)1.722.4654,3927 Partito Liberale Italiano (PLI)1.121.2642,8617 Federazione dei Verdi1.093.9952,7916 Partito Socialista Democratico Italiano (PSDI)1.064.6472,7116 La Rete730.1711,8612 Lista Pannella485.6941,247 Sì Referendum320.0610,820 Südtiroler Volkspartei (SVP)198.4470,513 Federalismo – Pensionati Uomini Vivi154.6210,391 Lega Autonomia Veneta152.3010,391 Vallée d'Aoste41.4040,111 andre949.2362,920 Totalt39.247.275100,00630

Italias senat
PartiStemmerStemmer i %Mandater Democrazia Cristiana (DC)9.074.09627,30107 Partito Democratico della Sinistra (PDS)5.663.97617,0464 Partito Socialista Italiano (PSI)4.513.35413,5849 Lega Nord (LN)2.721.8578,1925 Partito della Rifondazione Comunista (PRC)2.164.1736,5120 Movimento Sociale Italiano – Destra Nazionale (MSI-DN)2.170.1346,5316 Partito Repubblicano Italiano (PRI)1.562.1394,7010 Federazione dei Verdi1.022.5583,084 Partito Liberale Italiano (PLI)937.7092,824 Partito Socialista Democratico Italiano (PSDI)852.7672,573 Sì Referendum332.3181,000 La Rete239.8740,723 Federalismo – Pensionati Uomini Vivi174.3690,521 Südtiroler Volkspartei (SVP)168.1530,513 Lista per la Calabria144.2550,432 Lega Autonomia Veneta137.9940,421 Lega Alpina Lumbarda119.1240,361 Lista per il Molise48.5970,151 Vallée d'Aoste34.1500,101 andre1.160.3783,490 Totalt33.241.975100,00315

#1992
Italia
Kategori:1992 i Italia